Inkluusion toteuttaminen Teuron koululla lukuvuonna 2025-2026
· Kolmessa kahden ikäryhmän yhdysluokassa inkluusio on luonnollinen osa arkea, jossa oppilaat lähtökohdista riippumatta saavat yhdenvertaiset oppimismahdollisuudet.
· Sekä koulunkäynninohjaajan että erityisopettajan tuki on pääosin omassa luokassa.
· Koulunkäynninohjaajien viikoittainen yhteisresurssi (25h & 14h) jaettu tuen tarpeen mukaan luokkiin.
· Erityisopettajan viikoittainen resurssi (5h) jaettu tuen tarpeen mukaan luokkaopetukseen
· Tarvittaessa kirjastotilaa, ip-tilaa sekä yläkerran opetustilaa voidaan käyttää, mikäli opetustiloja on syytä jakaa. Tarvittaessa opetustiloja voidaan jakaa myös sermillä.
· Oppilaat tukevat oppimisessa toisiaan yhdysluokan sisällä, usein vanhempi ikäryhmä nuorempiaan.
· Koko koulun sisällä toteutetaan oppimistilanteita, joissa vanhemmat oppilaat yli luokkarajojen tukevat nuorempien oppimista.
· Eriyttäviä tehtäviä ja materiaaleja käytetään oppimisessa, sekä helpotettuun että haastavampaan suuntaan.
· Luokanopettajat antavat säännöllistä viikoittaista tukiopetusta sitä tarvitseville.
· Oppilaiden keskittymistä helpottavia apuvälineitä (kuulosuojaimet, hypistelyvälineet, istuintyynyt jne.) käytetään tarpeen mukaan.
· Koulupäivän ohjelman ja mahdollisten poikkeusten läpikäynti päivän aluksi. Ikäryhmästä riippuen mahdollisesti visualisoinnin avulla.
· Ennakoinnin apuvälineinä käytetään esimerkiksi ajastimia.
· ProKoulu-teeman nojalla oppilaiden sosiaalista ja emotionaalista oppimista tuetaan jokaisen lähtökohdat huomioiden koulu- ja luokkakohtaisilla palkitsemisjärjestelmillä. Tässä pyritään kasvamaan kohti ”yhden ilo on kaikkien ilo”-mallia.

